उपाधिको खडेरी तोड्दै एटलान्टा युरोपा लिग च्याम्पियन
एडेमोला लुकमनको सनसनीपूर्ण ह्याट्रिकमा एटलान्टाले फाइनलमा बायर लेभरकुजनलाई ३–० ले पराजित गर्दै बुधबार युरोपा लिगको उपाधि जितेको छ । यससँगै सिरी ए क्लबले ६१ वर्ष लामो उपाधिको खडेरी पनि तोडेको छ ।
काठमाडौँ — एडेमोला लुकमनको सनसनीपूर्ण ह्याट्रिकमा एटलान्टाले फाइनलमा बायर लेभरकुजनलाई ३–० ले पराजित गर्दै बुधबार युरोपा लिगको उपाधि जितेको छ । यससँगै सिरी ए क्लबले ६१ वर्ष लामो उपाधिको खडेरी पनि तोडेको छ ।एटलान्टाले युरोपेली फुटबलको कुनै उपाधि जितेको पनि यो पहिलो पटक हो । यस्तै सन् १९७३ यता कोही खेलाडीले युरोपेली फुटबलको फाइनलमा गोल गरेको पनि यो पहिलो पटक हो ।नाइजेरियाली लुकमनले १२, २६ र ७५ औं मिनेटमा गोल गरे । हारले जर्मन बुन्डेसलिगा क्लबको ५१ खेलको अपराजित यात्रामा भने पूर्णविराम लागेको छ ।इन्टर मिलान र एसी मिलानको छायाँमा रहँदै आएका एटलान्टा अहिले क्लब इतिहासकै स्वर्णित अवसरबाट गुज्रिरहेको छ । प्रशिक्षक जियान पिएरो गासपेरिनीको नेतृत्वमा एटलान्टा पछिल्ला चार सिजन च्याम्पियन्स लिगका छनोट भएको छ भने अहिले उपाधि चुम्न पनि सफल रह्यो । 